***ZAPISNIK 21. SEJE IO DUGS-a***

Sodelovali: Rožle Bratec Mrvar, Mirsad Skorupan, dr. Tatjana Resnik Planinc, dr. Jurij Kunaver, Igor Lipovšek.

Opravičeno odsotni: Nevenka Cigler, Maja Besednjak, Polonca Kukec, dr. Karmen Kolenc Kolnik mag. Lea Nemec.

DNEVNI RED:

1. Potrditev zapisnika 20. seje IO.

2. Poročilo o delu in poslovanju v letu 2014.

3. Kocenova sobota 2015.

4. Nove pobude za delo (simpozij o P. Kunaverju, sodelovanje pri obnovi vodnjakov, sodelovanju pri postavljanju tablic max vodostaja …).

5. Tabor DUGS 2015 Gorenjska.

6. Razno.

***Sklepi:***

1. Potrdili smo zapisnik prejšnje 20. seje IO DUGS z dne 3. 6. 2014.
2. V letu 2013 smo imeli 1410,35 € prihodkov (večinoma iz prijavnin za tabor, razpisa MOL, članarine in dotacija ZGD,) in 1363,40 € odhodkov (Tabor Kozjansko, Kocenova sobota, materialni stroški in bančni stroški). Pozitivno poslovanje smo ustvarili predvsem na račun zmanjšanja bančnih stroškov ob prehodu iz NLB na Delavsko hranilnico.
3. Tradicionalni pohod (21. marec) bomo povezali z razstavo o Pavlu Kunaverju v knjižnici v Šentjurju na katero bi zjutraj pred pohodom povabili udeležence (predstavitev razstave s strani dr. Kunaverja in Khama). GIAM bi v Geografiji Slovenije objavil prispevke avtorjev o P. Kunaverju.
4. Poskusili bi obuditi akcijo obnove vaških vodnjakov (Helios-MOP) in vključiti učitelje v postavitev tablic max vodostajev.
5. Za terensko delo bi obiskali Dolžanovo sotesko in Tržiški konec (dr. Irena Mrak in Matevž ), iskali bi nočitvene zmogljivosti v bližini.
6. Ilešič-Melikovi dnevi bi bili v septembru v Kopru na temo Otrok s posebnim potrebami in geografije. V IO bi povabili še Mojco Ilc in dr. Stanka Pelca. Spremenilo se je uredništvo GVŠ (dr. Anton Polšak namesto Nevenke Cigler).

Ljubljana, 12. 2. 2015

Zapisal: Rožle Bratec Mrvar

***ZAPISNIK 22. SEJE IO DUGS-a***

Sodelovali: Rožle Bratec Mrvar, Mirsad Skorupan, dr. Tatjana Resnik Planinc, Igor Lipovšek, dr. Mojca Ilc, dr. Jurij Kunaver.

Opravičeno odsotni: Nevenka Cigler, Maja Besednjak, Polonca Kukec, dr. Karmen Kolenc Kolnik, mag. Lea Nemec.

DNEVNI RED:

1. Potrditev zapisnika 21. seje IO.

2. Tabor DUGS 2015 – Gorenjska.

3. Potrditev kandidatov za priznanja DUGS.

4. Nove pobude za delo.

5. Razno.

***Sklepi:***

1. Potrdili smo zapisnik prejšnje 21. seje IO DUGS z dne 12. 2. 2015.
2. Za terensko delo bomo obiskali Dolžanovo sotesko in tržiški konec (vodenje: dr. Irena Mrak in dr. Matevž Novak), za predavanja in nočitev pa smo rezervirali Dom CŠOD Trilobit na Javorniku pri Jesenicah.
3. Ilešič-Melikovi dnevi bodo 25. in 26. septembra 2015 v Kopru na temo Otrok s posebnim potrebami in geografije. Priznanja bomo podelili:

**POHVALE DUGS (5):** Državna predmetna komisija za NPZ za geografijo, uredništvo Geografskega obzornika, Komisija za hidrogeografijo pri ZGS, Tatjana Pahor, Matej Šiško.

**MEDVEDOVA PRIZNANJA (7):** Tatjana Kikec, Igor Šeruga, Alenka Virant, Danijel Lilek, Tanja Plohl, Andreja Dover, Jasna Dobaj.

**JESENKOVO PRIZNANJE(1)**: Katarina Bola Zupančič

**KOCENOVA PRIZNANJA (4):**Katarina Kalan, Jelka Weldt, Tomaž Oršič, dr. Metka Špes.

4. Igor Lipovšek je predstavil pobudo za sodelovanje na Fabianijevem bienalu.

Ljubljana, 14. 9. 2015

Zapisal: Rožle Bratec Mrvar

***ZAPISNIK DOPISNE 23. SEJE IO DUGS-a***

Sodelovali: Rožle Bratec Mrvar, Mirsad Skorupan, dr. Tatjana Resnik Planinc, Igor Lipovšek, dr. Mojca Ilc, dr. Jurij Kunaver, Nevenka Cigler, Maja Besednjak, Polonca Kukec, dr. Karmen Kolenc Kolnik, Tomo Golob.

DNEVNI RED:

1. Zbiranje predlogov za nove organe društva.

2. Razno.

***Sklepi:***

1. Člani IO smo sodelovali na dopisni seji od 18. 2. do 7. 3. 2016. Izmed dosedanjih članov IO so željo po prenehanju delovanja v IO izrazili dr. Karmen Kolenc, Maja Besednjak in Nevenka Cigler. Ostali člani IO so pripravljeni v IO DUGS delovati še naprej. Soglasno smo predlagali za članico še dr. Evo Konečnik Kotnik iz FF UM. Ostale člane IO bomo imenovali na OZ. Večina članov je ponovno predlagala za predsednika DUGS Rožle Bratca Mrvarja, za podpredsednico dr. Mojco Ilc, za tajnika in za blagajnika Mirsada Skorupana.

2. Brez sklepov.

Ljubljana, 7. 3. 2016

Zapisal: Rožle Bratec Mrvar

***ZAPISNIK 24. SEJE IO DUGS-a***

Sodelovali: Rožle Bratec Mrvar, Mirsad Skorupan, Igor Lipovšek, dr. Mojca Ilc, Nevenka Cigler, Tomo Golob.

Opravičeno odsotni: dr. Tatjana Resnik Planinc, Polonca Kukec, dr. Karmen Kolenc Kolnik, dr. Jurij Kunaver, Maja Besednjak, mag. Lea Nemec.

DNEVNI RED:

1) Potrditev zapisnika 22. in 23. seje IO.

2) Poročilo o delu in poslovanju v letu 2015.

3) Kocenova sobota 2016.

4) Nove pobude za delo.

5) Tabor DUGS 2016 Vipavska dolina.

6) Razno.

***Sklepi:***

1. Soglasno smo potrdili zapisnika 22. in 23. seje IO DUGS.

2. Sprejeli smo finančno poročilo za leto 2015. Prihodki so znašali 1270,15 € (prispevki za tabor 945,00; članarine 345,00; obresti 0,15 €). Odhodki so znašali 1247,46 € (stroški nastanitve na taboru 788,40 €; stroški prehrane na taboru 123,21; gostinske storitve na taboru 225,00; materialni stroški 64,05 €; bančni stroški 46,80). Poslovni rezultat za leto 2015 je +22,69 €. Stanje na TR društva je + 594,00 €. Organizirali smo tradicionalno Kocenovo soboto (21. 3. 2015), podelitev priznanj DUGS-a (25. 9. 2015), 11. tabor DUGS – Gorenjska (16. in 17. 10. 2016), redno smo sodelovali v delu ZGS.

3. Tudi letos bomo sodelovali pri organizaciji Kocenove sobote, ki bo 19. 3. 2016 v sodelovanju z OŠ Blaža Kocena Ponikva in TOD Ponikva. Potekala bo s tradicionalnim pohodom po učni poti od OŠ na Ponikvi do Hotunj in nazaj.

4. Sprejeli smo pobudo za sodelovanje na Fabianijevih dnevih, kjer bomo sodelovali pri projektu »Prospekt mojega kraja«. Soorganizirali jih bomo v sodelovanju z OŠ Komen in OŠ Dutovlje ter Društvom likovnih pedagogov Primorske. Predvidoma v sredini oktobra 2016.

5. Potekal bo v Vipavski dolini po tradicionalnem razporedu (petkova predavanja in druženje, sobotna terenska ekskurzija). Iščemo še najugodnejšo nastanitev in program (tema hidrogeografija – predvideni predavatelji: dr. Bricelj, dr. Gabrovec, dr. Pavlin, dr. Poljšak, Lipovšek …), ki se bo morda navezal na Fabianijeve dneve. Potekal bo v sodelovanju z ZRSŠ (zaradi pridobivanja točk in priznavanja seminarja).

6. Razprava je potekala o tekmovanju iz znanja geografije, ki se nam zdi uspešno in koristno in smo se pripravljeni vključiti v njegovo pripravo.

Ljubljana, 7. 3. 2016

Zapisal: Rožle Bratec Mrvar

***ZAPISNIK 25. SEJE IO DUGSa***

Sodelovali: Rožle Bratec Mrvar, Mirsad Skorupan, dr. Tatjana Resnik Planinc, Igor Lipovšek, dr. Mojca Ilc, Tomo Golob

Opravičeno odsotni: Nevenka Cigler, Polonca Kukec, dr. Eva Konečnik Kotnik, mag. Lea Nemec

DNEVNI RED:

1. Potrditev zapisnika 24. seje IO

2. Tabor DUGS 2016 - Vipavska

3. Spletna stran

4. Nove pobude za delo

5. Razno

***Sklepi:***

1. Potrdili smo zapisnik prejšnje 24. seje IO DUGS iz 7. 3. 2016.
2. Program tabora razširimo s tematiko migracij v soboto dopoldne. FF pripravi predavatelje, gradivo in formalnosti.
   1. Zaključno kosilo bo v KS Orehovlje
   2. V soboto Vipava, Ajdovščina, Vogršček, Miren, sotočje s Sočo.
   3. Mrvar-Bratec se dogovori z Matejo Grmek; za vpadno sodelovanje v soboto.
3. Sprejeli smo sklep, da Mateja Šiška prosimo, da bo uredil spletne strani.
   1. Do 10. oktobra pregledamo stare spletne strani in sporočimo želje za nove ali primerke šol ali podobnih institucij.
4. Razpravljali smo o kadrovski okrepitvi DUGS
   1. Lipovšek je obvestil o olimpijadi JVE. Podpiramo, predsednik in blagajnik se pozanimata o financah, ker je proračun tekmovanja okoli 10.000 €.
   2. Za Ponikvo bo teklo po starem. Razmišljamo o migracijah kot temi Kocenove sobote. Predlagamo tudi predstavitev knjige o Pavlu Kunaverju.
5. Dr. Kunaver pozdravlja člane IO. Prišel bo spet na sestanek, ko odda knjigo.

Ljubljana, 15. 9. 2016 Zapisal: Igor Lipovšek